Ariadna

Ariadna  ลักษณะทางวัฒนธรรม : อเมริกัน รัสเซีย ฝรั่งเศส สก๊อตแลนด์ ยุคใกล้เคียงปัจจุบัน ถูกตั้งขึ้นโดยลูกหลานจากยานบุกเบิกลำแรกของมนุษย์ที่หายไปใน Worm Hole จนไปหลงอยู่บนดาวเคราะห์ที่โดดเดี่ยวและห่างไกล ทำให้ Ariadna มีการพัฒนาด้านเทคโนโลยีน้อยมากถ้าเทียบกับกลุ่มอื่นๆ ใน Human Sphere พวกเขาพยายามอย่างยิ่งในการสร้างเอกลักษณ์เฉพาะของตนเอง โดยไม่ถูกควบคุมจากอำนาจอื่นๆ

เนื่องจากเทคโนโลยีที่ถูกพัฒนาในช่วงแรกๆ ของการบุกเบิกอวกาศ ทำให้หน่วยทหารของเหล่า Ariadna นั้น ใช้อาวุธที่ค่อนข้างโบราณ (ถ้าเทียบในอีก 175 ปีข้างหน้า) หน่วยทหารของพวกเขาโดยมากจะเป็นพวก อเมริกัน ฝรั่งเศส รัสเซีย และ สก็อตแลนด์ ดังนั้น จงอย่าแปลกใจหากเห็นทหารในหน่วยถือปืนแบบหน่วยซีลของสหรัฐ หรือทหารที่ใส่กระโปรงลายสก็อตมาร่วมรบในสนามรบ

หน่วยทหารนานาชาติ ใน Ariadna

Sectorial Army 

1. Caledonian Highlander Army กองทัพสก็อตแลนด์ ที่เด่นในเรื่องความล่ำของกล้ามเนื้อ.. พวกเขายังคงสะพายดาบเครมอร์เล่มยักษ์ไว้บนหลังเหมือนที่บรรพบุรุษของพวกเขาเคยทำ แต่ในมือถือปืนชนิดที่ว่า เอ่อ ปกติเขาจะเอาติดไว้ที่แขนของหุ่นรบอ่ะ แต่พวกเขาถือมันมาได้ ด้วยกำลังคนๆเดียว กองกำลังของพวกเขาจึงมีอำนาจการยิงล้นเหลือ ที่สำคัญ ค่าจ้างถูกมาก ถ้าเล่น 300 Point ระวังจะยัดไม่หมด... (พูดจริงๆนะเอ้อ)

2. Force de RR Merovingienne กองกำลังเคลื่อนที่เร็วแห่งฝรั่งเศษ พวกเขามีจุดเด่นด้านการยึดครองพื้นที่ Unit ของกองกำลังนี้ พกอาวุธร้ายแรง และมีความสามารถในการแทรกซึม การซ่อนพราง การเคลื่อนที่ด้วยวิธีพิเศษ สนับสนุนด้วยหน่วยพลร่ม ที่จะโดดลงหลังแนวข้าศึก สารพัดวิธี ที่จะทำให้พวกเขาไปอยู่ในที่ที่ต้องการจะอยู่ได้ก่อนชาวบ้าน ฉะนั้น ทันทีที่เริ่มเกมส์ คู่ต่อสู้ก็จะพบว่า ทหารฝรั่งเศษได้ยึดครองจุดยุทธศาสตร์สำคัญๆ ไปครึ่งกระดานแล้ว